CELEX: 62017CN0384
Language: sk
Date: 2017-06-27 00:00:00
Title: Vec C-384/17: Návrh na začatie prejudiciálneho konania, ktorý podal Szombathelyi Közigazgatási és Munkaügyi Bíróság (Maďarsko) 27. júna 2017 – Dooel Uvoz-Izvoz Skopje Link Logistik N&N/Budapest Rendőrfőkapitánya

25.9.2017   
            
            
               SK
            
            
               Úradný vestník Európskej únie
            
            
               C 318/6
            
         Návrh na začatie prejudiciálneho konania, ktorý podal Szombathelyi Közigazgatási és Munkaügyi Bíróság (Maďarsko) 27. júna 2017 – Dooel Uvoz-Izvoz Skopje Link Logistik N&N/Budapest Rendőrfőkapitánya
   (Vec C-384/17)
   (2017/C 318/10)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Szombathelyi Közigazgatási és Munkaügyi Bíróság
   
      Účastníci konania pred vnútroštátnym súdom
   
   
      Žalobkyňa: Dooel Uvoz-Izvoz Skopje Link Logistik N&N
   
      Žalovaný: Budapest Rendőrfőkapitánya
   
      Prejudiciálne otázky
   
   
               1.
            
            
               Je požiadavka primeranosti, ktorú stanovuje článok 9a smernice Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami (1) a ktorú vyložil Súdny dvor v rozsudku z 22. marca 2017 v spojených veciach C-497/15 a C-498/15, Euro-Team (EU:C:2017:229), priamo uplatniteľná?
            
         
               2.
            
            
               V prípade, že požiadavka primeranosti, ktorú stanovuje článok 9a smernice Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami a ktorú vyložil Súdny dvor v rozsudku z 22. marca 2017 v spojených veciach C-497/15 a C-498/15, Euro-Team (EU:C:2017:229), nie je priamo uplatniteľná:
               Umožňuje a vyžaduje výklad vnútroštátneho práva, ktorý je v súlade s právom Únie, aby vnútroštátny súd a vnútroštátny správny orgán bez legislatívneho zásahu na vnútroštátnej úrovni doplnili maďarskú právnu úpravu, o ktorú ide v prejednávanej veci, hmotnoprávnymi kritériami požiadavky primeranosti, ktoré boli vymedzené v rozsudku Súdneho dvora z 22. marca 2017 v spojených veciach C-497/15 a C-498/15, Euro-Team (EU:C:2017:229)?
            
         
      (1)  Ú. v. ES L 187, 1999, s. 42; Mim. vyd. 07/004, s. 372.